
ANCHETĂ SOCIALĂ
Urmare a cererii nr. 2705/17.02.2026, prin care petenta Brata Raluca cu domiciliul în         Baia Mare, str. Cireșilor nr. 15, solicită acordarea de ajutor financiar, am efectuat evaluarea inițială şi suntem în măsură să vă comunicăm următoarele:
Persoana evaluată:

Brata Raluca petenta, data nașterii 28.06.1991, identificată prin C.I. seria MM, nr. 848227, C.N.P. 2910628245028, necăsătorită, angajată la Primăria Baia Mare, în prezent se află în concediu medical. 
Starea materială/financiară
Locuinţa: casă proprietatea părinților, compusă din 4 camere, bucătărie și baie, racordată la apă, energie electrică și gaze naturale, mobilată și utilată corespunzător. Condiții igienico sanitare bune. 

Venituri: bugetul este compus din salariul petentei în cuantum de 5998 lei, depășește nivelul I.S.R. de 660 lei/persoană singură.  
Observaţii: doamna Brata Raluca solicită acordarea unui sprijin financiar pentru acoperirea 

costurilor intervenției chirurgicale vitale, având în vedere că a fost diagnosticată cu o afecțiune oncologică gravă. În urma analizării actelor medicale atașate cererii, am aflat că petenta a fost diagnosticată conform Buletinului de analize medicale emis în data de 27.01.2026 de Centrul Medical Unirea, Laborator de anatomie patologică – Observatorului, 109, Cluj-Napoca, cu: Neoplasm pancreatic mixt (Adenocarcinom chistic). Din Informarea încheiată între dna Brata Ionela, mama petentei și Centrul Medical Unirea S.R.L. – București, reiese că intervenția chirurgicală, pachetul complexitate intervenție, monitorizare terapie intensivă, analize laborator, investigații clinice și îngrijirea pacientei pe o perioadă de 14 zile, au un cost etimativ de 159600 lei. Doamna Brata Raluca a declarat că dânsa și părinții dânsei nu pot acoperi din venituri proprii costul intervenției chirurgicale estimate deoarece, depășește posibilitățile financiare ale familiei. 
Nevoi identificate la evaluare: ajutor financiar pentru efectuarea intervenției chirurgicale la Centrul Medical Unirea S.R.L. – București. 

Având în vedere,

· HOTĂRÂREA Nr. 517/2015 privind Regulamentul de acordare a ajutoarelor de urgență și a altor beneficii sociale, Anexa 1 la HCL 517/2015
· HOTĂRÂREA Nr. 20/2019 privind modificarea punctului 2, a punctului 3, a punctului 5 şi a punctului 8, Capitolul II din Anexa 1 la HCL nr. 517/2015 privind Regulamentul de acordare a ajutoarelor de înmormântare, ajutoarelor de urgenţă și a altor beneficii sociale
· Art. 11 lit. b), art. 15 alin. (3), art. 54 alin. (1), art. 112, alin. (1) din Legea 292/2011 privind asistenţa socială cu modificările și completările ulterioare și abordarea individuală, potrivit căreia măsurile de asistenţă socială trebuie adaptate situaţiei particulare de viaţă a fiecărui individ; acest principiu ia în considerare caracterul şi cauza unor situaţii de urgenţă care pot afecta abilităţile individuale, condiţia fizică şi mentală, precum şi nivelul de integrare socială a persoanei; suportul adresat situaţiei de dificultate individuală constă inclusiv în măsuri de susţinere adresate membrilor familiei beneficiarului;

Direcția de Asistență Socială, propune prin derogare faţă de nivelul stabilit prin Anexa 1  la      HCL nr. 517/2015 modificată prin Hotărârea nr. 20/2019, Art IV, pct 8, acordarea unui ajutor în bani în sumă de 20.000 lei, pentru petenta Brata Raluca, diagnosticată cu o afecțiune oncologică gravă, dovedită cu acte medicale, banii vor fi folosiți pentru intervenție chirurgicală și investigații medicale.
Șef Serviciu 
Popan Alexandra

